Source: https://www.kiinteistolehti.fi/5-asunnon-laitetta-tai-osaa-jotka-taloyhtion-kuuluu-korjata/
Timestamp: 2019-06-17 07:34:53+00:00
Document Index: 1014743

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

5 asunnon laitetta tai osaa, jotka taloyhtiön kuuluu korjata | Kiinteistölehti
Taloyhtiön osakkaan ei tarvitse korjata aivan kaikkia asuntonsa vikoja itse, vaan osa korjauksista kuuluu taloyhtiön tehtäväksi. Osakkaan ja yhtiön välisestä vastuunjaosta määrätään asunto-osakeyhtiölaissa. Tärkeimmät vastuukohdat on koottu Taloyhtiön vastuunjakotaulukko -julisteeseen. Seuraavassa on mainittu 5 asunnon laitetta tai osaa, joiden korjaamisesta vastaa lain mukaan taloyhtiö.*
1. Vessanpönttö (WC-istuin)
Jos vessanpönttö on kokonaan rikki ja se joudutaan vaihtamaan, yhtiö on velvollinen hankkimaan sen tilalle yhtiön perustason mukaisen pöntön. Jos osakas haluaa hienomman vessanpöntön, hän joutuu maksamaan perustasoisen vessanpöntön hinnan ylittävän osuuden kustannuksista itse.
Asunnon hanat (esim. keittiön ja kylpyhuoneen hanat) ovat osa vesijohtojärjestelmää ja kuuluvat siten taloyhtiön vastuulle. Taloyhtiö joutuu korjaamaan esim. osakkaan rikkoontuneen hanan.
Jos osakas tai hänen edeltäjänsä on asennuttanut asuntoon perustasoa hienomman hanan, yhtiö ei ole velvollinen hankkimaan rikkoontuneen hanan tilalle samanlaista. Yhtiö kustantaa sen sijaan uuden perustasoisen hanan.
Osakas vastaa siitä, että vesilukko ei tukkiudu. Vesilukko tulee puhdistaa säännöllisesti, jottei synny viemäritukosta ja siten vesivahinkoa. Viemäriputkissa olevien tukosten avaamisesta vastaa taloyhtiö.
Taloyhtiön vastuunjakotaulukko -julisteesta on helppo tarkistaa osakkaan ja taloyhtiön tärkeimmät vastuut keittiön, kylpyhuoneen, muiden huonetilojen sekä ovien ja ikkunoiden osalta. Tarkka vastuunjako löytyy Taloyhtiön vastuunjakotaulukko 2018 -oppaasta.
*) Vastuunjaosta voidaan määrätä myös toisin taloyhtiön yhtiöjärjestyksessä. Tarkista aina vikatilanteissa oman taloyhtiösi vastuumääräykset yhtiöjärjestyksestä tai esim. isännöitsijältä.
Artikkelia muokattu 12.3.2019 klo 12:00:
Muutettu kohdan 3 vesilukko osalta vastuunjakautuminen uuden kunnossapitovastuun mukaiseksi, eli vesilukon puhdistus kuuluu jatkossa yhtiön vastuulle. Osakkaan vastuulla on huolehtia siitä, että vesilukko ei tukkiudu.
Leila Karhapää Reply
28.7.2018 at 09:02
Taloyhtiöön vaihdetaan putkiremontin yhteydessä kaikki vesikalusteet, ml. WC-pönttö. Yksi asukas haluaa asennuttaa seinäpöntön, josta hän tietenkin maksaa normipöntön ylimenevän osan plus asennuksesta aiheutuvat kulut. Kenelle kuuluu tällaisen seinäpöntön kunnossapitovastuu, asukkaalle vai taloyhtiölle?
Jukka Laine Reply
16.6.2019 at 21:00
Julkisivuremontin yhteydessä parvekkeella olevat pistorasiat velvoitetaan poistamaan ennen parvekkeiden levyjen poistoa ja uusimista. Pistokkeet tilattiin taloyhtiön toimesta ja osakkaat jotka halusivat pistokkeen maksoivat ne itse. Osakkaat eivät siis tilanneet niitä itse, vastasivat vain kyselyyn ja maksoivat pistokkeet. Muta eivät tilanneet työtä. Nyt osakkailta peritään pistokjeiden poistosta maksua vedoten että ne ovat osakkaiden itse asettamia. Olen osakkaana sitä mieltä että lasku kuuluu yhtiölle. Isännöitsijä on eri mieltä. Kumpi mahtaa olla oikeassa?
Birgit Laine Reply
16.6.2019 at 21:02